Okoljska politika Unije prispeva k uresničevanju naslednjih ciljev: — ohranjanju, varstvu in izboljšanju kakovosti okolja, — varovanju človekovega zdravja, — skrbni in preudarni rabi naravnih virov, — spodbujanju ukrepov na mednarodni ravni za reševanje regionalnih ali globalnih okoljskih problemov, zlasti v boju proti podnebnim spremembam. (člen 191(1) PDEU) Unija in države članice skrbijo za zagotovitev pogojev, ki so potrebni za konkurenčnost industrije Unije. Zato je njihovo ukrepanje v skladu s sistemom odprtih in konkurenčnih trgov namenjeno: — pospeševanju prilagajanja industrije strukturnim spremembam, — spodbujanju okolja, ki je naklonjeno pobudam in razvoju podjetij v celotni Uniji, zlasti malih in srednjih podjetij, — spodbujanju okolja, ki je naklonjeno sodelovanju med podjetji, — podpiranju boljšega izkoriščanja industrijskega potenciala politike inovacij, raziskav in tehnološkega razvoja. (člen 173(1) PDEU) Za izvajanje člena 90 in ob upoštevanju posebnosti prometa Evropski parlament in Svet po rednem zakonodajnem postopku in po posvetovanju z Ekonomsko-socialnim odborom in Odborom regij določita: (a) skupna pravila, ki se uporabljajo za mednarodni prevoz na ozemlje ali z ozemlja države članice ali za prevoz prek ozemlja ene ali več držav članic; (b) pogoje, pod katerimi lahko prevozniki opravljajo prevoz v državi članici, v kateri nimajo sedeža; (c) ukrepe za izboljšanje varnosti prometa; (d) vse druge ustrezne predpise. (člen 91(1) PDEU)

Cilji Evropska unija je v okviru lizbonske strategije za gospodarsko rast in delovna mesta sprejela ukrepe za spodbujanje in razvoj konkurenčnosti in inovativnosti. Ti ukrepi zajemajo ustanovitev okvirnega programa za konkurenčnost in inovativnost (CIP) 2007–2013 (Sklep št. 1639/2006/ES), predvsem s programom „Inteligentna energija – Evropa“ (IEE) in programom za podjetništvo in inovativnost (EIP). Zajemajo tudi program Marco Polo (MP) (Uredba (ES) št. 1692/2006). Glavni cilji so spodbujanje konkurenčnosti podjetij, zlasti MSP, spodbujanje vseh oblik inovativnosti, vključno z ekološko inovativnostjo, spodbujanje energetske učinkovitosti ter novih in obnovljivih virov energije v vseh sektorjih, vključno s prometnim. Agencija je pri teh programih EU odgovorna za izvajanje nalog v zvezi s pomočjo EU, razen za ovrednotenje programa, spremljanje zakonodaje in za strateške študije ali katere koli druge aktivnosti, ki so v izključni pristojnosti Evropske komisije.

Naloge Izvajanje programov EU v skladu s prenosom pooblastil s Komisije: — upravljanje vseh faz posameznih projektov, — izvajanje vseh operacij, ki so potrebne za upravljanje programov EU, zlasti izvrševanje proračuna, vključno z oddajami javnih naročil in dotacijami, — zbiranje, analiza in posredovanje Komisiji vseh informacij, potrebnih za usmerjanje izvajanja programov, ter spodbujanje koordinacije in sinergije med programi, — pri EIP voditi upravljanje projektov in mreže Enterprise Europe Network, pilotnih projektov in projektov replikacije trga na področju ekoinovacij in inovativnih ukrepov z visoko stopnjo standardizacije (projekt IP Base).

1 – Upravni odbor Sestavlja ga pet članov, ki jih imenuje Evropska komisija. Sprejme letni program dela Agencije, ko ga odobri Evropska komisija. Poleg tega sprejme administrativni proračun Agencije in njeno letno poročilo o dejavnostih. 2 – Direktor Imenuje ga Evropska komisija. 3 – Zunanja revizija Evropsko računsko sodišče. 4 – Organ za razrešnico Parlament na priporočilo Sveta.

Proračun A. 203,1 (204,8) milijona EUR (100 % iz splošnega proračuna EU). EACI izvršuje operativni proračun pod odgovornostjo Komisije: — za IEE 72,1 (55,8) milijona EUR, — za EIP – ekoinovacije 32,2 (27,9) milijona EUR, — za EIP – mreže 32,0 (82,8) milijona EUR, — za MP 66,9 (38,3) milijona EUR. B. 13,3 (11,5) milijona EUR (100 % subvencija Unije) za administrativni proračun, ki ga EACI izvršuje samostojno. Število zaposlenih 31. decembra 2009 37 (36) delovnih mest v načrtu delovnih mest, od tega zasedenih 28 (27). Pogodbeni uslužbenci: 110 (108) načrtovanih delovnih mest, 113 (104) zasedenih. Skupno število uslužbencev: 141 (131) Ti opravljajo: (a) operativne naloge: 118 (110); (b) upravne naloge: 23 (21).